Број: 02/4.01-7-011-455/19

Датум: 6. март 2019. године

На основу члана 48. Пословника Народне скупштине Републике Српске (”Службени гласник Републике Српске”, број 31/11 и 34/17), Одбор за заштиту животне средине подноси Скупштини сљедећи

***И З В Ј Е Ш ТА Ј***

***о разматрању Приједлога закона о измјенама Закона о обновљивим изворима енергије и ефикасној когенерацији***

***– по хитном поступку***

Одбор за заштиту животне средине на сједници одржаној 6. марта 2019. године, разматрао је Приједлог закона о измјенама Закона о обновљивим изворима енергије и ефикасној когенерацији – по хитном поступку.

Сједници су присуствовали: Илија Таминџија, предсједник Одбора, , Младен Поповић, Наташа Стевановић, Милан Дакић, Дарко Митрић и Мијо Перкунић, чланови Одбора.

Одсутни су били: Ристо Марић, Александар Суботић и Миленко Вићановић, чланови Одбора.

Образложење поменутог Приједлога закона поднио је г-дин Милан Баштинац, представник Министарства енергетике и рударства.

Након проведене расправе, чланови Одбора су са пет гласова „за“ и једним гласом „суздржан“ (Дарко Митрић) усвојили став да се Приједлог закона о измјенама Закона о обновљивим изворима енергије и ефикасној когенерацији – по хитном поступку, разматра у предложеној форми на Трећој редовној сједници Народне скупштине Републике Српске.

На основу члана 48. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Илија Таминџија***